dh-unibe/image-text_koenigsfelden-charters-post-1500 huggingface dataset:
Ich, Laurentz Gisler, bürger und des ràts zuͦ Winteˀthür, ✳ beken
mich ofenlich mit disem brieff, ✳ das mir alls fuͦgt der edlen
fruͦwen fruͦw Maxcencia Lutscherin, min lieby eliche husfruͦ¬
w, zuͦ ziten chorfruͦw zuͦ Kungszfaͤlden, ✳ die edlen, straͤngenn,
fromen und vesten schulthesen und ràt der statt Bernn,
mine gnaͤdigen heren, ✳ uszgericht, gewert und bezallt haben ✳ die
hündertt sibentzig und fùnff güldin, ✳ alwegen sibenzaͤchendhalben Schwitzer batzen für yeden guldin, ✳ so fruͦw Maxcencia Lutscherin, miner lieben elichen hüsfruͦwen, ✳ ein aͤpptissin und conventt zuͦ Küngszfaͤlden lüt ir verschribüng zegaͤ¬
ben schüldig gewaͤssen sind. ✳ hierūm so lasz und sagen ich alls
ein vuͦgt gemaͤlter miner elichen husfruͦwen un̄ ir erbenn
die gemaͤlten mine gnaͤdigen heren schultheis un̄ ràt der
statt Bernn, oüch die gemaͤlten mine gnaͤdigen fruͦwen aͤpptisin und coͦnvent zuͦ Kungszfaͤlden und dassaͤlbig gotzhüsz, ✳ öuch
wer deszhalb quitüng bedarff, ✳ der obgemaͤlten hündert sibentzig und fünff guldin gentzlich ledig, losz und qùtt mitt
disem brieff, ✳ darin ich zuͦ urkünd min eigen insigell in
vuͦegtlicher wisse offenlich getruckt hab, ✳ dar gaͤben ist
an mendtag vor santt Michels tag, ✳ nach Cristy, unsern lieben
heren, gepürt, doman zallt fùnffzaͤchen hündert zwentzig und siben jar ꝫcꝭ.
fròw Maxentia Lùtscherin
qùittung ✳
1527 , September 23 .
F. Aargau .